
О организатору
Одред извиђача „Илија Бирчанин“ Ваљево један је од најстаријих одреда у Савезу извиђача Србије. Своју традицију баштини од првих извиђачких чета „Лабуд“ и „Царић“, формираних 1911. године, из којих су касније настали Стег „Илија Бирчанин“, а потом и Одред извиђача „Илија Бирчанин“. Данас Одред делује кроз две мешовите чете, „Лабуд“ и „Царић“, као и Клуб брђана „Крушик“. Богата историја и дуга традиција обавезују нас да наставимо путем наших претходника, да чувамо извиђачки дух и својим радом доприносимо развоју извиђаштва у Ваљеву. Управо из те жеље да сачувамо традицију, обновимо стара пријатељства и окупимо нове генерације извиђача, посебно место у раду Одреда заузима традиционални извиђачки вишебој „АТОМ“.
О извиђачком вишебоју „АТОМ“
Извиђачки вишебој „АТОМ“ традиционална је активност чији корени сежу до Радничког одреда извиђача „Крушик“ Ваљево, чији је правни следбеник данашњи Одред извиђача „Илија Бирчанин“. Током осамдесетих година прошлог века, вишебој се одржавао у извиђачком дому у месту Ребељ на Медведнику, где су донете и веома важне одлуке о изградњи сопственог извиђачког дома. Након година промена и изазова, „АТОМ“ наставља да живи као традиционална активност Одреда, симбол истрајности, заједништва и жеље да се сачува и настави богата извиђачка традиција Ваљева.
Циљ вишебоја је да окупи извиђаче из различитих средина, пружи им прилику да покажу своја знања, вештине, сналажљивост, спретност и тимски дух, али и да кроз дружење, такмичење и заједничке активности стекну нова искуства и пријатељства. Кроз извиђачке дисциплине, боравак у природи и сарадњу са вршњацима, учесници развијају одговорност, самосталност, солидарност и међусобно поштовање.
„АТОМ“ није само такмичење већ и сусрет генерација, чувар извиђачке традиције и прилика да се покажу праве вредности извиђаштва. Истовремено, ова манифестација представља прилику да Ваљево отвори своја врата гостима из других крајева, представи своје гостопримство и потврди да су пријатељство, заједништво и узајамно поштовање вредности које спајају људе без обзира на место из којег долазе.
Настављајући традицију вишебоја „АТОМ“, Одред извиђача „Илија Бирчанин“ Ваљево настоји да очува наслеђе својих претходника, подстакне нове генерације на активно учешће у извиђачком животу и допринесе да Ваљево и у будућности остане препознатљиво као град у којем се негују младост, пријатељство, знање, природа и праве извиђачке вредности.

О граду Ваљево

Ваљево, град богате историје, културе и традиције, град на обалама Колубаре, окружен природним лепотама ваљевског краја, одувек је било место сусрета људи, идеја и вредности које се преносе са генерације на генерацију. Град војводе Живојина Мишића, проте Матеје Ненадовића, Десанке Максимовић и бројних других знаменитих личности, поносан на своје културно-историјско наслеђе, негује дух заједништва, солидарности и љубави према завичају. У таквом окружењу, извиђаштво већ деценијама заузима посебно место, окупљајући децу и младе око идеала пријатељства, хуманости, одговорности, поштења и живота у природи.




Место, датум и време одржавања вишебоја

Извиђачки вишебој „АТОМ“ одржаће се у, Првој основној школи у Ваљеву, улица
Карађорђева бр.122, од 30.10.2026. до 1.11.2026.године.

Распоред дневних активности:

Петак, 30.10.2025.год.:

До 18:00                              долазак учесника и плаћање котизације
Од 18:00  до 19:00             смештај учесника 
Од 19:00 до 20:00              пријава  патрола
Од 20:00 до 21:00              вечера
Од 21:00 до 22:00              састанак вођа патрола
Од 22:00 до 23:00              КЗП
Од 23:00                             повечерје

Субота, 31.10.2025.год.:

Од 06:30 до 07:00             буђење и лична хигијена
Од 07:00 до 08:00             доручак
Од 08:00 до 15:00             отварање вишебоја, такмичење
Од 15:00 до 15:30             предаја радова 
Од 15:30 до 16:30             ручак
Од 16:30 до 18:30             такмичење
Од 18:30 до 19:00             припрема за вечеру 
Од 19:00 до 20:00             вечера 
Од 20:00  до 22:30           Такмичарски КЗП 
Од 22:30 до 23:00            припрема за  повечерје
Од 23:00 повечерје

Недеља, 1.11.2025.год.:

Од 08:00 до 08:30           буђење
Од 08:30 до 09:00          лична хигијена 
Од 09:00 до 10:00          доручак
Од 10:00 до 11:00          паковање опреме
Од 11:00 до 12:00          проглашење победника и затварање Вишебоја

Штаб акције задржава право измене сатнице по потреби

Учесници

Право на учествовање имају све извиђачке јединице Савеза извиђача Србије и извиђачке јединице из иностранства које су чланице WOSM-a и поседују књижицу и оверену маркицу. Категорије учесника могу бити: Полетарци и Пчелице, Млађи извиђачи и Планинке, Старији извиђачи и Планинке, Брђани и Брђанке. Патрола броји 
5 чланова, Патрола може имати 4 члана, али у том случају ће се у групним дисциплинама најмањи остварени појединачни резултат чланова рачунати као резултат 5.члана. Дозвољено је попуњавање екипе чланом из другог одреда али у истој категорији. Екипа Брђана и Брђанки броји  3 члана, такође, у случају недовољног броја чланова, може се попунити чланом из другог одреда, исте категорије.  Екипе могу бити мешовитог састава по полу. Обавезно је стално присуство вође пута. Предводници иду са јатом на стазу. Вођа пута мора бити пунолетна особа. Екипа може имати само једног вођу пута, ако из одреда долази више екипа, долази само један вођа пута за све екипе.


Опрема:

Колективна опрема:

Одредска застава (бодује се)
Подметачи за спавање
Сигналне заставице 
Секирица
Флоресцентни прслуци
Шаторска крила 
Торбица прве помоћи
Прибор за цртање и писање 

Лична опрема:

Униформа (кошуља и марама)
Здравствена књижица 
Извиђачка књижица
Канап дужине 2м.
Батеријска лампа
Кишна кабаница
Обућа прикладна за стазу
Чутурица за воду
Прибор за јело
Прибор за личну хигијену
Врећа за спавање


Обавезе организатора

Захвалница за све одреде 
Беџеви за све учеснике
Дипломе за 3 првопласиране екипе у такмичарским категоријама
Пехари за 3 првопласиране екипе у такмичарским категоријама
Медаље за учеснике 3 првопласиране екипе у такмичарским категоријама


Котизација 

Учесници Вишебоја плаћају котизацију у износу од 1500,00 динара по учеснику. Вође пута не плаћају котизацију. Уплата котизације се врши код организатора по доласку.


Исхрана учесника 

Петак: вечера
Субота:доручак, ручак, вечера
Недеља:доручак


Такмичарске дисциплине

        Полетарци и пчелице:

Тест знања
(о извиђачкој организацији)
Прелазак стазе
Везивање и одвезивање чворова
(амбулантни, лисице, заставни, каубојски, осмица)
Пикадо
Стреличарство
Полигон спретности
Путни знаци
Игра меморије
КЗП
Игра изненеђења
Шифровано писмо
(германикус)


Млађи извиђачи и Планинке:

Тест знања
(izviđačkа организација)
Тест знања
(grad Ваљево)
Прелазак стазе
Везивање и одвезивање чворова
(заставни, амбулантни, лисице, рибарски, скраћиваљка, мртви)
Сигнализација семафор
Панорамски снимак 
Стрељаштво
Стреличарство
Паљење ватре 
Прва помоћ- тест и практично
Проналазак КТ у природи
Шаторизација
Порука курира
Извештај дела пута
            Полигон спретности
            КЗП
Игра изненеђења

Старији извиђачи и Планинке:

Све дисциплине за млађе извиђаче и планинке, и наредне:
Сигнализација морзе 

Брђани и Брђанке:

Надвлачење конопца
Игра меморије
Стрељаштво 
Стреличарство
Пикадо
Куглање
Игра изненађења

Штаб акције задржава право измене дисциплина по потреби.






Понашање учесника Вишебоја

Забрањено је:

Истицање националистичких обележја
Вређање по националној и верској основи
Коришћење алкохола, дроге
Коришћење дувана (осим на за то обележеном месту)
Излазак изван места боравка без одобрења старешине и начелника акције
Вређање грађана
Крађа колективне и личне опреме
Ометање других учесника у такмичењу
Ометање учесника након повечерја
Боравак такмичара у делу предвиђеном за дружење Брђана

Непридржавањем наведених забрана, патрола ће бити дисквалификована, с тим да остаје у логору до завршетка Вишебоја.

Предзадатак:

[bookmark: _GoBack]Ekipna zastava veličine zastave jata i predstavljanje ekipe na kzp. Na zastavama treba da stoji amblem i naziv ekipe i naziv i mesto odreda.
Zastava ostaje organizatoru
Предзадатак се бодује


Пријаве

Екипе можете пријавити на формулару у прилогу елабората, а потписане и оверене од стране старешине донети на сам Вишебој и предати приликом плаћања котизације или послати електронском поштом на e-mail: skauti.valjevo@gmail.com 
Уколико имате било каквих недоумица, будите слободни да позовете на број телефона: 060/560-0-570 .Пријаве извршити најкасније до 26.10.2026.године.


Штаб Извиђачког вишебоја АТОМ

Старешина Вишебоја: Саша Ристић Пикси 
Начелник Вишебоја: Јелена Стојковић

Управа Одреда Извиђача „Илија Бирчанин“ Ваљево
Штаб акције задржава право о измени програма, сатнице и такмичарских дисциплина


Са радошћу Вас очекујемо у што већем броју да се такмичимо и дружимо. 
Извиђачки Вас поздрављамо 
З Д Р А В О !


СТАРЕШИНА ОДРЕДА 
Саша Ристић, с.р

